ကုဋဇပုပ္ဖိယ

အရှင်ကုဋဇပုပ္ဖိယထေရ်  အမည်ရှိ ရဟန္တာနှစ်ပါး ရှိပါသည်။
၁။ ပထမ ကုဋဇပုပ္ဖိယထေရ်

အရှင်ပထမကုဋဇပုပ္ဖိယထေရ်သည် ရဟန္တာတစ်ပါး ဖြစ်တော်မူပါသည်။ အရှင်ထေရ်သည် တက်သစ်စ နေမင်းကဲ့သို့ ရွှေအဆင်းရှိသော ဘုရားရှင်အား ဖူးမြင်ရ၍ ကြည်ညိုသဒ္ဓါပွားကာ ပွင့်လန်းနေသော လက်ထုတ်ကြီးပန်း ကို ဆွတ်ခူးပြီး ကောင်းကင်၌ လက်အုပ်ချီလျက် ဖုဿမြတ်စွာဘုရားအား ပူဇော်ခဲ့ပါသည်။

မြတ်စွာဘုရားအား ပန်းလှူဒါန်းခဲ့သည့် ကုသိုလ်ကံကြောင့် အရှင်ပထမကုဋဇပုပ္ဖိယထေရ်သည် ၉၂ ကမ္ဘာတိုင် အပါယ်လေးဘုံသို့ လားရောက်ခြင်း မရှိခဲ့ပါ။  ထို့အပြင် လေးပါးသော ပဋိသမ္ဘိဒါဉာဏ်၊ ရှစ်ပါးသော ဝိမောက္ခတရားနှင့် ခြောက်ပါးသော အဘိညာဉ်တို့ကိုလည်း ရရှိပိုင်ဆိုင်တော်မူပြီး မြတ်စွာဘုရား၏ အဆုံးအမတော်ကိုလည်း ကောင်းစွာ လိုက်နာကျင့်သုံး ပြီးစီးခဲ့လေသည်။ ကုဋဇပုပ္ဖိယဝဂ်၊ ပထမ ကုဋဇပုပ္ဖိယတ္ထေရ အပဒါန်(အပ၊၂၊၉၆)

၂။ သတ္တမ ကုဋဇပုပ္ဖိယထေရ်

အရှင်သတ္တမကုဋဇပုပ္ဖိယထေရ်သည် ရဟန္တာတစ်ပါး ဖြစ်တော်မူပါသည်။ အရှင်ထေရ်သည် ဟိမဝန္တာတောင်အနီး ဝသလတောင်၌ သီတင်းသုံးတော်မူသော သုဒဿနမြတ်စွာဘုရားကို ဖူးမြင်ခဲ့ရပါသည်။ ထိုအခါ ဟိမဝန္တာတော၌ ဖြစ်သော ရွှေအဆင်းရှိသော ပန်းကိုယူ၍ ကောင်းကင်သို့ သွားပြီး တောင်ဂူ၌ သီတင်းသုံးနေတော်မူသော ဘုရားရှင်အား လက်ထုတ်ကြီးပန်းကို ဦးခေါင်းထက်၌ လက်အုပ်ချီကာ ဆက်ကပ်ပူဇော်ခဲ့ပါသည်။

မြတ်စွာဘုရားအား ပန်းပူဇော်ခဲ့သည့် ကုသိုလ်ကံကြောင့် အရှင်သတ္တမကုဋဇပုပ္ဖိယထေရ်သည် ၃၁ ကမ္ဘာတိုင် အပါယ်လေးဘုံသို့ လားရောက်ခြင်း မရှိခဲ့ပါ။ ထို့အပြင် ကိလေသာတို့ကို လောင်မြိုက်ကာ အာသဝေါကင်းစင်သော ရဟန္တာဘဝဖြင့် နေထိုင်တော်မူပြီး၊ လေးပါးသော ပဋိသမ္ဘိဒါဉာဏ် စသော အရိယာဂုဏ်တို့နှင့် ပြည့်စုံတော်မူကာ မြတ်စွာဘုရား၏ အဆုံးအမတော်ကိုလည်း ကောင်းစွာ လိုက်နာကျင့်သုံး ပြီးစီးခဲ့လေသည်။ ဖလဒါယကဝဂ်၊ သတ္တမ ကုဋဇပုပ္ဖိယတ္ထေရ အပဒါန်

ကိုးကား

Category:ဗုဒ္ဓဝင် ပုဂ္ဂိုလ်များ